Superliga Srbije u fudbalu

Superliga Srbije je službeno ime glavne profesionalne fudbalske lige Srbije. Od sezone 2009/10. liga broji 16 klubova, za razliku od prethodnih sezona kada je imala 12. Od 2006. do 3. oktobra 2008. zvaničan naziv lige je bio Meridijan Superliga, a naziv je promenjen zvaničnim potpisivanjem ugovora Fudbalskog saveza Srbije i Apatinske pivare, te je od 2008. do 2015. godine liga nosila naziv Jelen Superliga. Niži rang takmičenja je Prva liga Srbije. Superliga Srbije je formirana 2006. nakon raspada zajedničke države Srbije i Crne Gore i rasformiranja bivše Prve lige Srbije i Crne Gore.

Sistem takmičenja 
U sezoni 2006/07, prvoj sezoni Superlige Srbije pod novim imenom nakon rasformiranja Prve lige Srbije i Crne Gore, prvenstvo je bilo organizovano u 32 kola i sprovodilo se u dva dela. U prvom delu su se 22 utakmice igrale po dvostrukom bod sistemu (11+11). U drugom delu se igralo 10 kola (5+5) za nadigravanje gde su klubovi koji bi zauzeli mesta od 1. do 6. igrali za prvaka Superlige i plasman u UEFA takmičenja, a klubovi od 7. do 12. mesta – za opstanak u ligi. U sezonama 2007/08 i 2008/09. liga se igrala po trokružnom sistemu (33 kola), a od sezone 2009/10 liga je proširena sa 12 na 16 klubova, pet novih klubova je ušlo u Superligu iz Prve lige, a iz JSL je ispao samo jedan klub. Izvršni odbor FSS na 24.sednici održanoj 11. jula doneo je odluku da će od sezone 2013/14 biće uveden baraž za popunu Super lige u kojem će učestvovati 14. plasirani tim Super lige odnosno trećeplasirani Prve lige.

Prvak Superlige Srbije ima obezbeđeno mesto u 2. kolu kvalifikacija UEFA Lige šampiona, a drugoplasirani i trećeplasirani tim obezbeđuju učešće u 2. kolu kvalifikacija UEFA Liga Evrope. Pobednik Kupa Srbije počinje takmičenje u Evropi u 3. kolu kvalifikacija UEFA Liga Evrope. Pošto je Intertoto kup ukinut, četvrtoplasirani tim ima šansu da učestvuje u UEFA Ligi Evrope ako su oba finalista Kupa Srbije već obezbedila učešće u evropskim takmičenjima preko pozicije u ligi.

Klubovi u sezoni 2018/19.

Šampioni

Prvenstvo SR Jugoslavije 

 1992/93. - Partizan
 1993/94. - Partizan
 1994/95. - Crvena zvezda
 1995/96. - Partizan
 1996/97. - Partizan
 1997/98. - Obilić
 1998/99. - Partizan
 1999/00. - Crvena zvezda
 2000/01. - Crvena zvezda
 2001/02. - Partizan
 2002/03. - Partizan

Prvenstvo Srbije i Crne Gore 

 2003/04. - Crvena zvezda
 2004/05. - Partizan
 2005/06. - Crvena zvezda

Prvenstvo Srbije 

 2006/07. - Crvena zvezda
 2007/08. - Partizan
 2008/09. - Partizan
 2009/10. - Partizan
 2010/11. - Partizan
 2011/12. - Partizan
 2012/13. - Partizan
 2013/14. - Crvena zvezda
 2014/15. - Partizan
 2015/16. - Crvena zvezda
 2016/17. - Partizan
 2017/18. - Crvena zvezda

Večna tabela lige 2006-2011 
Stanje nakon sezone 2010/11. Timovi koji igraju u sezoni 2011/12. Superlige su podebljani.

Poz = Pozicija; S = Učestvovao sezona; IG = Igrao utakmica; P = Pobedio; N = Nerešeno; I = Izgubio; GD = Postigao golova; GP = Primio golova; Bod. = Bodova ; 1. = Osvajao prvo mesto ; 2. = Osvajao drugo mesto ; 3. = Osvajao treće mesto

Najbolji strelci po sezonama

Najbolji strelci Superlige (od osnivanja lige) 
Stanje nakon sezone 2010/11.

UEFA rang lista nacionalnih liga za 2010/11. godinu 
U zagradi se nalazi pozicija iz prethodne godine. 
 16  (13)  Švajcarska liga 
 17  (20)  Izraelska liga
 18  (19)  Austrijska liga
 19  (18)  Češka liga 
 20  (21)  Kiparska liga
 21  (17)  Bugarska liga 
 22  (25)  Srpska liga
 23  (24)  Švedska liga 
 24  (27)  Hrvatska liga 
 25  (22)  Norveška liga
 Kompletna UEFA rang lista za 2010/11. godinu

Veze 
 Prva liga Telekom Srbija
 Srpska liga
 Prvenstvo Jugoslavije u fudbalu
 Prva liga Srbije i Crne Gore u fudbalu
 Prva liga SR Jugoslavije u fudbalu

Spoljašnje veze 
 Zvanični sajt
 Kompletan pregled dešavanja, rezultata, timova i igrača 
 Forum o srpskom fudbalu. 
 Tabela i rezultati na srbijasport.net
 Celokupna statistika na utakmica.rs
 Statistika, tabela i rezultati  na evrofudbal.com
 Poslednje vesti iz klubova Superlige na sportske.net

Fudbal ili nogomet u Srbiji
Nacionalna prvenstva u fudbalu